Richemont styg sterk na goeie verkope in Asië | Netwerk24
Bendeleier in Kaap doodgeskiet
Marewaan “Dinkie” Desai (45), leier van die 27-bende van Lentegeur, Mitchells Plain in Kaapstad, is Woensdagaand in Pinelands in die parkeerarea van die McDonald’s -kitskosrestaurant doodgeskiet.
Toeris se kopbeen gekraak ná aanval in Muizenberg
’n Duitse toeris is Dinsdag op ’n sypaadjie in Muizenberg in die Wes-Kaap met ’n hamer aangeval en haar skedel is gekraak.
‘Kolonel’ wat werk beloof, bly agter tralies
’n Voormalige kolonel in die weermag het Woensdag in die hof verskyn nadat hy jong mense uit KwaZulu-Natal na Pretoria gelok het met beloftes van werkgeleenthede in die weermag.
All Blacks kies Hurricanes se ‘Sloopbal’
Die nuwe sentervonds van die Hurricanes, Ngani Laumape, het die All Blacks-afrigter Steve Hansen geen ander keuse gelaat nie om as hom in die groep in te sluit vir die tweede toets teen die Britse en Ierse Leeus.
Nóg ’n rekord vir Wayde!
Wayde van Niekerk het Woensdagaand by die Golden Spike-atletiekbyeenkoms in Ostrava, Tsjeggië, Michael Johnson se rekord in die 300 m aan flarde gehardloop toe hy ’n verstommende 30.81 sek. op die stophorlosie gesit het.
Netbal SA wil nuwe breier groot maak
Norma Plummer gaan nêrens heen nie. Dit is die versekering wat Netbal Suid-Afrika gegee het nadat aansoeke vir die pos van hoofafrigter van die nasionale span Dinsdag gesluit het.
Sonneblom-aanleg in Lichtenburg opgeknap
Epko, die Lichtenburgse aanleg wat olie uit sonneblomsaad pers, is opgeknap. Die aanleg kan nou die volle sonneblomoes wat in Noordwes geproduseer word – en nog meer – verwerk.
Kokkedoortjie: Edwin is SA se beste kinderkok
Om kos te maak is net een van die veelsydige Edwin Theron (13) van Worcester se talente. Die wenner van die eerste seisoen van Kokkedoortjie het gedemonstreer hoe om sy beroemde monsterkoekies te bak waarmee hy as bobaas-koekiebakker aangewys is in ’n vorige uitdaging van dié KykNET-realiteitsreeks.
Finaal van ‘The Voice SA’ kry nuwe struktuur
Die beweerde geknoeiery in The Voice SA word deur kenners van die sosiale media, ’n regspan, eksterne ouditeure en ’n span kundiges van M-Net ondersoek, sê Lani Lombard, M-Net se publisiteitshoof.
Richemont styg sterk na goeie verkope in Asië
Deur Nellie Brand-Jonker
12 Januarie 2017 09:59
Richemont se juweliersware en dié handelshuise se horlosies het goed verkoop oor die feestyd. Sy juwelierswarehuise sluit in Cartier. Die luuksegoederegroep Richemont se aandeelprys het Donderdagoggend kort voor tien reeds skerp met 7,4% tot R102,57 gestyg. Richemont besit die juwelierswaremaatskappy Cartier en verskeie Switserse horlosiemakers, soos Baume & Mercier, IWC, Jaeger-LeCoultre en Piaget.Herman Lloyd, ’n portefeuljebestuurder van FNB Sekuriteite, sê die belangrikste rede daarvoor is omdat Richemont se verkope in Asië in die kwartaal tot einde Desember beter as verwag was. Richemont het sy handelsoorsig vir die kwartaal en vir die eerste nege maande van sy boekjaar Donderdagoggend uitgereik. “Dit lyk volgens die syfers of dinge baie beter gaan as verwag. Dus die mooi lopie in die prys vanoggend.” Die handelsoorsig het getoon die feestyd was goed vir Richemont in Asië omdat verkope met 9% gestyg het. “Die mark het geen groei verwag nie.”Volgens hom kom 45% van hul omset uit Japan en ander markte in Asië. “Dus is groei in daardie markte baie belangrik vir die maatskappy.” Op die grondslag van konstante wisselkoerse (wat die impak van wisselkoerse tussen die twee jare uitsluit) het sy verkope in Asië en die Stille Oseaan-gebied met 10% gestyg. Teen die huidige wisselkoers het dit met 9% gestyg. Volgens Richemont toon dit ’n sterk vertoning in die vasteland van China en Korea. ’n Voortgesette daling in verkope het egter in Hongkong en Macau plaasgevind.’n Daling in verkope in Japan is tot 1% beperk danksy die standvastigheid van sy plaaslike klante en die heropening van Cartier se vlagskipwinkel in Tokio, volgens Richemont. Die mark het geen groei verwag nie.Herman Lloyd, portefeuljebestuurder by FNB SekuriteiteIn Europa het verkope (uitgesluit die impak van wisselkoersbewegings) met 3% verhoog in teenstelling met die 17%-daling wat in die eerste ses maande van die jaar ervaar is. “Hierdie verbetering is hoofsaaklik gedrewe deur goeie verkope aan inwoners en toeriste in Brittanje asook sterk verkope van juweliersware in die hele streek,” lui die handelsoorsig. Verkope in die Midde-Ooste en Afrika is steeds onder druk en het in konstante wisselkoerse met 1% gedaal. Verkope op die Amerikaanse vasteland het met 8% gestyg vanweë sterk verkope van juweliersware en die heropening van die Cartier Mansion in New York. Juweliersware skitter Richemont toon behalwe vir die streke waar hy duur handelsware verkoop ook hoe die onderskeie kategorieë se verkope gestyg of gedaal het. Die verkope van juweliersware en dié handelsmerke se horlosies het sterk met 8% gestyg. Die verkope van die duur Switserse horlosies wat in die groep se stal is, is steeds onder druk. Verkope het met 2% gedaal.Waarsku oor wins Ondanks die goeie verkope in die derde kwartaal kon dit nie sy verkope tot dusver vir sy boekjaar (wat einde Maart eindig) lig nie. Verkope het in die nege maande tot einde Desember in konstante wisselkoerse met 6% gedaal en met 7% as die huidige wisselkoerse gebruik word. Verkope het oor die tydperk in al sy streke gedaal. Boonop waarsku Richemont sy netto wins vir die jaar gaan moeilik vergelykbaar wees weens die wins in die vorige jaar wat spruit uit die samesmelting tussen Net-A-Porter en Yoox. Sy resultate vir die boekjaar word in Mei verwag. Richemont het einde Desember nog op ’n hoop kontant van €5,2 miljard gesit. Meer Stories
Swak verkope noop terugkoop van duur horlosies
Richemont-plan skok Switserse horlosiemakers
Toekoms tik toe vir ouer Richemont-direksie
Richemont se verkope, wins val skerp
Hof sê oor godsdiens in skole Nóg ’n rekord vir Wayde!
Perd stap verbrand, dors, honger huis toe The Voice: Stemmery stopgesit
'Ek gaan nou elke liewe Christelike skool aanvat' Hof sê oor godsdiens in skole NETWERK24